Naftësjellësi Keystone nga Kanadaja në SHBA
Ambjentalistët thonë se projekti do të ndikojë tek ndryshimi i klimës, ndërsa Përkrahësit thonë se projketi do t’i ndihmojë Shtetet e Bashkuara të kenë pavarësi energjitike.
Një raport i ri i Departamentit amerikan të Shtetit nuk e ka kundërshtuar idenë e ndërtimit të një naftësjellësi, që është propozuar të kalojë nga Kanadaja deri në brigjet jugore të Shteteve të Bashkuara. Në raport nuk bëhen rekomandime për ndërtimin e tubacionit Keystone. Sistemi i tubacioneve mund të transportojë deri në 800 mijë fuçi nafte në ditë, nga fushat ranore naftëmbajtëse të Albertës në Kanada në shtetin amerikan të Teksasit, në Gjirin e Meksikës. Sekretari i Shtetit John Kerry pritet ta njoftojë rekomandimin e tij, pasi të konsultohet me disa agjenci qeveritare. Projekti prej shumë miliarda dollarësh është vënë në qendër të debatit intensiv për këtë çështje. Ambjentalistët thonë se projekti do të ndikojë tek ndryshimi i klimës. Përkrahësit thonë se projketi do t’i ndihmojë Shtetet e Bashkuara të kenë pavarësi energjitike. Shtetet e Bashkuara kanë një rrjet masiv prej 2 mijë naftësjellësish, por një projekt ka shkaktuar një debat të konsiderueshëm. Bëhet fjalë për Naftësjellësin Keystone XL, që mund të transportojë 800 mijë fuçi nafte të papërpunuar në një distancë prej 3 mijë kilometrash nga Kanadaja, përmes pjesës qendrore të Shteteve të Bashkuara në rafineritë e brigjeve të Gjirit. Ata që mbështesin këtë naftësjellës thonë se do të bëjë të mundur hapjen e vendeve të punës dhe do të kontribuojë në sigurinë e energjisë, ndërsa kundërshtarët kanë pikëpyetje për dëmin që mund t’i shkaktohet mjedisit. Naftësjellësi është pothuajse i përfunduar, përveç segmentit që kalon përmes kufirit amerikan. Për atë seksion, duhet firma e Presidentit. Protestuesit kanë luajtur rol në ngecjen e projektit, sepse parashikohej që ai të përshkonte një rezervuar me ujë të pijshëm, duke e vënë në rrezik furnizimin me ujë për miliona vetë. Tani Keystone XL ka propozuar një rrugë alternative. Në një fjalim, qershorin e kaluar, zoti Obama bëri këtë premtim. Kundërshtarët thonë se shpimi për naftë të papërpunuar përdor një sasi të madhe energjie dhe uji dhe krijon shumë më tepër ndotje sesa prodhimi konvencional i nafës. Anthony Swift është një analist për energjinë në Këshillin për Mbrojtjen e Burimeve Natyrore. Por anketat e fundit tregojnë se shumica e amerikanëve e mbështesin planin. Naftësjellësi është në interesin më të mirë të vendit, thonë përkrahësit si Sabrina Fang e Institutit Amerikan në Naftës. Zonja Fang i referohet një deklarate për ndikimin tek mjedisi të naftesjellësit, të lëshuar nga Departamenti i Shtetit marsin e kaluar, që arriti në përfundimin se naftësjellësi nuk do ta dëmtonte në mënyrë të konsiderueshme ambjentin. Por zoti Swift vë në dukje se 1.2 milionë vetë janë protestuar ndaj këtij përfundimi. Drejtuesit e industrisë së naftës kanë besim se masat mbrojtëse do t’i minimizojnë këto derdhje dhe se Kanadaja gjithsesi do të vazhdojë të prodhojë naftë të papërpunuar. Dështimi për këtë çështje e shqetëson Anthony Swift. Presidenti Obama do ta marrë vendimin pas një analize përfundimtare të Departamentit të Shtetit.